|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** |  **Nr. GND/2025/302** |
|  |  **(protokols Nr.10; 49.p.)** |

**Par pašvaldības līdzfinansējumu biedrības “tabureTE” projektam** **“Muižu demokratizācija: baroks, apgaismība, līdzdalība”**

Gulbenes novada pašvaldībā 2025.gada 2.aprīlī saņemts biedrības “tabureTE”, reģ.nr. 40008301736, iesniegums (Gulbenes novada pašvaldības dokumentu vadības sistēmā reģ.nr. GND/17.3/25/860-B), kurā biedrība lūdz Gulbenes novada pašvaldībai piešķirt līdzfinansējumu projekta **“Muižu demokratizācija: baroks, apgaismība, līdzdalība”** īstenošanai 10% apmērā no projekta attiecināmajām izmaksām jeb 325,76 EUR (trīs simti divdesmit pieci *euro*, septiņdesmit seši centi).

Biedrība “tabureTE” izstrādājusi un iesniegusi projektu **“Muižu demokratizācija: baroks, apgaismība, līdzdalība”**, biedrības “SATEKA” atklātajā projektu iesniegumu pieņemšanas 4.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences L19 “Darbību īstenošana saskaņā ar sabiedrības virzītas vietējās attīstības stratēģiju, tostarp sabiedrības aktivitātes un to sagatavošana” aktivitātes “Kopienu spēcinošas un vietas attīstību sekmējošas iniciatīvas” rīcībā SLP3 “Gulbenes novada kopienu prasmju un zināšana pilnveidošana”.

Projekta mērķis ir vairot sabiedrības zināšanas par nozīmīgākajiem vēstures periodiem, kas saistīti ar Beļavas muižas kungu māju, kā arī zināšanas, prasmes un attieksmes, kas nepieciešamas sabiedrības līdzdalībai kultūras mantojuma saglabāšanā un attīstīšanā. Projekta mērķis tiek sasniegts, 7 nozares profesionāļu vadībā īstenojot 3 mācību aktivitātes Beļavas muižas kungu mājā 2025. gada jūnijā, jūlijā un augustā.

2025.gada 27.martā ar lēmumu Nr. 07.25.001683 “Lēmums par projekta iesnieguma apstiprināšanu” (pievienots biedrības iesniegumā) Lauku atbalsta dienests apstiprinājis projekta pieteikumu.

Projekta kopējās attiecināmās izmaksas ir 3257,60 EUR (trīs tūkstoši divi simti piecdesmit septiņi *euro*, sešdesmit centi), tajā skaitā publiskais finansējums 2606,08 EUR (divi tūkstoši seši simti seši *euro*, astoņi centi).

Ņemot vērā iepriekš minēto, pamatojoties uz Pašvaldību likuma 4.panta pirmās daļas 4.punktu, kas nosaka, ka pašvaldībām autonomās funkcijas ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, 5.panta 1.daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. PIEŠĶIRT biedrības “tabureTE” projekta “Muižu demokratizācija: baroks, apgaismība, līdzdalība” īstenošanai līdzfinansējumu 10 % apmērā no attiecināmajām izmaksām jeb 325,76 EUR (trīs simti divdesmit pieci euro, septiņdesmit seši centi).
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.
4. UZDOT Gulbenes novada Centrālās pārvaldes Kancelejas nodaļas kancelejas pārzinei lēmumu nosūtīt biedrībai “tabureTE” uz e-pastu: te@taburete.lv.

Gulbenes novada pašvaldības domes priekšsēdētājs A.Caunītis